תעשיות נשק לישראל

מפעלי נשק ישראל בע"מ, הידועה בשמה הלועזי IWI (ראשי תיבות של Israel Weapon Industries), היא חברה ישראלית מקבוצת SK (נסקא תעשיות - אס קיי גרופ בע"מ) בבעלות סמי קצב, המייצרת נשק קל. החברה נוצרה עם הפרטת מפעל "מגן" של תעש (התעשייה הצבאית) שנמכר לאיש העסקים סמי קצב בפברואר 2005. חלק מכלי הנשק של החברה משרתים בכוחות הביטחון של ישראל ובפרט בצה"ל ומשטרת ישראל. החברה מייצרת נשק קל וכלי ירייה קלים בעיקר לשימושים צבאיים אך גם עבור כוחות משטרה וסוכניות ביון וכוחות אבטחה. בין מוצריה: רובי סער: גליל - גרסה "קלאסית", ייצורה הופסק לטובת הגליל ACE. גליל ACE - גרסה חדשה של הגליל עם קת טלסקופית, מעצה ומתפסים מודרניים. מוצע במספר קליברים בהם 7.62x39 מ"מ, 5.56x45 מ"מ נאט"ו 7.62x51 מ"מ נאט"ו. תבור - רוס"ר בולפאפ. תבור 7 (תבור בקליבר 7.62x51 מ"מ נאט"ו) מיקרו-תבור X95 - רוס"ר בולפאפ מקוצר, מוצע במספר קליברים וארכי קנה. תבור X-95 פלאט-טופ - רובה שירות ורוס"ר בולפאפ מקוצר, מוצע במספר קליברים וארכי קנה. דגם משופר של המיקרו-תבור X95. ערד - רובה קרבין לכוחות מיוחדים. ערד 5 – רובה סער בקליבר 5.56x45 מ"מ נאט"ו או 0.300 BLK ערד 7 – רובה קרב בקליבר 7.62x51 מ"מ נאט"ו או 6.5 קרידמור כרמל - רובה סער קרבין. תת-מקלעים: עוזי (בעבר בדגמי המיני והמיקרו-עוזי, וכיום בדגם עוזי פרו) מיקרו-תבור SMG (רוס"ר מקוצר/תמ"ק בקליבר 9 מ"מ) מקלעים: נגב (בקליבר 5.56x45 מ"מ נאט"ו) נגב NG7 (בקליבר 7.62x51 מ"מ נאט"ו) רובי צלפים: גליל צלפים - רובה צלפים חצי-אוטומטי בקליבר 7.62x51 מ"מ נאט"ו. IWI DAN ("דן") - רובה צלפים בריחי בקליבר 0.338 לפואה מגנום. רובה צלפים ACE – רובה צלפים חצי-אוטומטי בקליבר 7.62x51 מ"מ נאט"ו. ערד 7 SR-DMR – רובה צלפים חצי-אוטומטי ורובה קלעים בקליבר 7.62x51 מ"מ נאט"ו. אקדחים: יריחו 941 ברק - דגם מתקדם ומוקטן של יריחו, הייצור הופסק עקב חוסר ביקוש. נשר המדבר/עיט המדבר (Desert Eagle) - ב-2009 עבר הייצור לחברה אחרת בארצות הברית. אקדח עוזי - אקדח המבוסס על תמ"ק עוזי, הייצור הופסק. מצדה (אקדח שהושק ב-2017) מערכות נשק: ארבל - מערכת נשק ממוחשבת המעלה את אפקטיביות הפגיעות של רובה הסער או המקלע. מטול רימונים GL 40 - קיים גם בתצורה עצמאית (stand-alone) וגם בתצורה מתחברת. עוזי יריחו 941 נשר המדבר "מגנום" מקלע נגב תבור TAR-21 גליל ACE גליל צלפים מיקרו-תבור X-95 תבור X-95 פלאט-טופ ערד (רובה) לפי דו"ח מרכז אדוה החברה נמכרה במחיר נמוך של 2.5 מיליון דולר, אף שהרווח הצפוי ממנו בשלוש השנים הבאות עולה על 3 מיליון דולר בשנה. בנוסף התחייבה המדינה להעניק רשת ביטחון ל-5 שנים, על ידי מימון של 70% מהוצאות לסיום העסקת עובדים שייזמו הבעלים החדשים. פורסם כי כשנה טרם מכירתו של מפעל "מגן" נחתם הסכם על מכירתו תמורת 20–25 מיליון דולר לקבוצת ג'נרל דיפנס. העסקה לא מומשה. מבקר המדינה התבקש לבדוק כיצד ייתכן שהמפעל נמכר בסופו של דבר בעשירית מהסכום שהוצע. לפי דוח המבקר הפנימי של תעש, לאחר השלמת מכירת מגן לחברה ב' צברה תעש בגין מגן הפסד לא מתוכנן בסך 16 מיליון ש"ח, בעיקר בגלל שינויים במלאי וצריכת חומרי גלם. בדוח נקבע שההפסד נבע נוכח "ממצאים חמורים בטיפול התפעולי והחשבונאי" של תעש, לרבות הקלדת נתונים במערכת המחשוב ללא בקרה וניהול הזמנות לא מסודר...תעש לא קיבלה את התמורה הצפויה עבור מכירת מגן. תרמו לכך, בין היתר, הכשל המתמשך בניהול המלאי בתעש והכשל במעבר לייצור סדרתי של התבור, שנועד להיות המוצר העתידי העיקרי של מגן. לכך נוסף גם הלחץ על הנהלת תעש להשלים את מכירת מגן או לסגור אותו בתוך פרק זמן קצוב, שיצרו התמריצים שנכללו בהסכם הסיוע — דוח שנתי 58א' של מבקר המדינה לטענת סמי קצב הוא שילם על המפעל כ-10 מיליון דולר. מפרולייט בול ארמורי מדיה וקבצים בנושא תעשיות נשק לישראל בוויקישיתוף אתר האינטרנט הרשמי של תעשיות נשק לישראל ידיעה ותמונות של כידון IWI בפורום צבא וביטחון בפרש, יולי 2012 ניצן כהן, מכירה בנזיד עדשים: האוצר מוכר מפעל ייצור נשק קל שמרוויח 3 מיליון דולר בשנה תמורת 2.5 מיליון דולר, באתר הארץ, 15 בפברואר 2005 אורן פרוינד, בלעדי לכלכליסט יצרנית העוזי בדרך לבורסה לפי שווי של 2 מיליארד שקל, באתר כלכליסט, 12 בנובמבר 2017 אורן פרוינד, בלעדי לכלכליסט יצרנית העוזי בדרך לבורסה לפי שווי של 2 מיליארד שקל, באתר כלכליסט, 12 בנובמבר 2017. NEW RELEASE: Meet the IWI Masada 9mm Striker-Fired Pistol, www.tactical-life.com, ‏3 בנובמבר 2017 Masada - אקדח חדש ל-IWI, בפורום צבא וביטחון בפרש, 3 בנובמבר 2017. שלושה עשורים של הפרטה, יעל חסון נובמבר 2006 תני גולדשטיין, מבקר המדינה בודק אם תעש מגן נמכר במחיר נמוך, באתר ynet, 26 ביוני 2006 אורה קורן, ה"תבור" של סמי קצב יורה בלבנון, באתר הארץ, 26 ביולי 2006